gu en en en en en en en de en en en en en en en en en en en en en en en en en en it en en en en en en en en de en en en en en en en en en en en en en en gu en gu en oc en en es es gu gu gu gu gu gu gu gu gu gu gu gu gu gu gu gu gu gu gu gu gu az en en en es es nl gu gu en en gu en gu en gu en gu en en en fr en en en de fr en en en en en en en en en
ઇન્ડિયન ક્યુ માસ્ટર લીગમાં ગુજરાત કિંગ્સ ચેમ્પિયન - GujaratInSports
Home Billiards ઇન્ડિયન ક્યુ માસ્ટર લીગમાં ગુજરાત કિંગ્સ ચેમ્પિયન
વેલ્શ વિઝાર્ડ એન્ડ્ર્યુ પેગેટની આગેવાની હેઠળની ગુજરાત કિંગ્સે શુક્રવારે દિલ્હી ડોન્સને લગભગ કચડી નાખીને 3-0ના વિજય સાથે સૌ પ્રથમ ઇન્ડિયન ક્યૂ માસ્ટર લીગ સ્નૂકર ચેમ્પિયનશિપ જીતી લીધી હતી.
અહીંની રાજપથ ક્લબ ખાતે યોજાયેલી ટુર્નામેન્ટની ફાઇનલ મેચ એકતરફી બની ગઈ હતી જેમાં ગુજરાત કિંગ્સની ટીમનું વર્ચસ્વ રહ્યું હતું અને દિલ્હીના એકેય ખેલાડીને તેમણે સફળતા હાંસલ કરવા દીધી ન હતી. આ સફળતા સાતે ગુજરાત કિંગ્સની ટીમે ઝળહળથી ટ્રોફી ઉપરાંત 20 લાક રૂપિયાનો રોકડ પુરસ્કાર પણ પ્રાપ્ત કર્યો હતો.
ફાઈનલ મેચના પ્રારંભે જ ગુજરાત કિંગ્સના આઈકોન ખેલાડી એન્ડ્ર્યુ પેગેટે તેની સાથી ડારિયા સિરોટીના સાથે મળીને દિલ્હી ડોન્સની જોડી કેલ્લી ફિશર અને મલકિતસિંઘને 2-0થી હરાવી હતી જેમાં બંને ફ્રેમમાં સ્કોર 16-11, 50-0નો રહ્યો હતો.
સમગ્ર ટુર્નામેન્ટ દરમિયાન પુલ ગેમ્સ ત્રણ ફ્રેમની રમાતી હતી પરંતુ ફાઇનલના મહત્વને ધ્યાનમાં રાખીને તે સાત ફ્રેમની કરી દેવાઈ હતી. ગુજરાત કિંગ્સના આલોક કુમારે દિલ્હીના મનન ચંદ્રા સામે 3-0ની સરસાઈ હાંસલ કર્યા બાદ મનને વળતો પ્રહાર કરીને સ્કોર 3-3 કરી દીધો હતો પરંતુ સાતમી અને નિર્ણાયક ફ્રેમમાં ફરીથી આલોક કુમારે શાનદાર રમત દાખવી હતી અને આ વખતે મનન ચંદ્રા તેનો સામનો કરી શક્યો ન હતો જેને પરિણામે સ્કોર ગુજરાતની તરફેણમાં 4-3 થઈ ગયો હતો. આમ બે મુકાબલા બાદ ગુજરાત કિંગ્સ 2-0ની સરસાઈ ધરાવતી હતી અને તેઓ ટાઇટલથી માત્ર એક વિજય દૂર રહ્યા હતા.
અંતિમ મુકાબલો બંને આઇકોન ખેલાડી વચ્ચે હતો. ગુજરાતના કેપ્ટન પેગેટે તેની શાનદાર ફોર્મ જાળવી રાખીને સ્નૂકર સિંગલ્સમાં કેલ્લી ફિશર સામે 2-0થી વિજય હાંસલ કરતાં ટ્રોફી ગુજરાતને નામે થઈ ગઈ હતી. પાંચ સેટની ફાઇનલમાં ગુજરાતે ત્રણ મેચ જીતી લેતાં પુલ ડબલ્સ અને સ્નૂકર સિંગલ્સની જરૂર પડી ન હતી. ફિશરે પ્રથમ ફ્રેમમાં પેગેટને થોડી લડત આપી હતી પરંતુ તે 24-11થી હારી ગયો હતો. જોકે પેગેટે બીજી ફ્રેમમાં તો ચેમ્પિયનને છાજે એવી રમત બતાવતા ફિશરને કોઈ તક આપી નહતી અને તેણે ફ્રેમ 44-1થી જીતી લેવા સાથે યજમાન ગુજરાત કિંગ્સને પ્રથમ ઈન્ડિયન ક્યૂ માસ્ટર્સ લિગમાં ચેમ્પિયન બનાવ્યું હતું.
પેગેટ અને ડારિયા સિરોટીનાની જોડીએ મિક્સ ડબલ્સ સ્નૂકરમાં મજબૂત પ્રારંભ કર્યો હતો. પ્રારંભિક ગેમમાં તેઓ પરાજયની નજીક હતા ત્યાંથી તેમણે સફળતા હાંસલ કરી હતી. 20 સેકન્ડ બાકી હતી ત્યારે તેઓ 13-12ની સરસાઈ પર હતા. આ તબક્કે સલામત રમવાને બદલે હરીફ મલકિતે ભૂલ કરી હતી અને હરીફના પોકેટની નજીક બોલ પહોંચાડી દેતાં પ્રેક્ષકો ગેલમાં આવી ગયા હતા કેમ કે તેનાથી ગુજરાત માટે માત્ર ઔપચારિકતા રહી ગઈ હતી.
ગુજરાત કિંગ્સ વિરુદ્ધ દિલ્હી ડોન્સ
મેચ-1 ઃ સ્નૂકર ડબલ્સ
પેગેટ/ડારિયા સિરોટીના વિરુદ્ધ કેલ્લી ફિશર/મલકિતસિંઘ 2-0 (16-11, 50-0). પરિણામ ઃ 2-0.
મેચ 2 ઃ પુલ સિંગલ્સ
આલોક કુમાર વિરુદ્ધ મનન ચંદ્રા 4-3 (1-0,1-0,1-0,0-1,0-1,0-1,1-0)
મેચ 3 ઃ સ્નૂકર સિંગલ્સ (આઈકોન)
એન્ડ્ર્યુ પેગેટ વિરુદ્ધ કેલ્લી ફિશર 2-0 (24-11, 44-1)
ઓવર ઓલ પરિણામ ઃ ગુજરાત કિંગ્સ જીત્યા વિરુદ્ધ દિલ્હી ડોન્સ 3-0.
પેગેટ સામે ફિશર બર્થ ડે ગિફ્ટથી વંચિત
શુક્રવારે કેલ્લી ફિશરની બર્થ ડે હતી પરંતુ મેચ બાદ પેગેટે જણાવ્યું હતું કે મને ખબર હતી કે તેને આ પ્રસંગે હું કોઈ ભેટ આપી શકવાનો નથી અને ખાસ કરીને તેને વિજય તો આપી શકું તેમ ન હતો. મારે મારી ટીમના માલિકો કહે તેમ કરવાનું હતું એટલે કે મારે મેચ જીતવાની હતી અને નસીબજોગે મેં તેમ જ કર્યું હતું.
ચેમ્પિયન ટીમના સુકાનીએ ઉમેર્યું હતું કે ફાઇનલમાં દિલ્હીની ટીમ પર વધારે દબાણ હતું અને અમે અમારી શ્રેષ્ઠ રમત દાખવી હતી. અહીંના પ્રેક્ષકો અદભૂત હતા. તેમનો અમને સહકાર સાંપડ્યો હતો. અમારા વિજયની સ્ટેન્ડમાં પણ ઉજવણી થતી જોઈને હું રોમાંચિત થઈ ગયો હતો.
ટુર્નામેન્ટના આયોજક સ્પોર્ટ્ઝલાઇવના મેનેજિંગ ડિરેક્ટર અતુલ પાંડેએ જણાવ્યું હતું કે અમે ભાગ લેનારી તમામ ટીમને અભિનંદન આપીએ છીએ. ક્યુ સ્લેમને સમગ્ર દેશમાંથી જે રીતે પ્રતિસાદ સાંપડી રહ્યો છે તેનાથી અમે રોમાંચિત છીએ. અમે આથી પણ મોટી લીગ સાથે ટૂંક સમયમાં જ પરત ફરીશું.
Indian Cue Masters League
Previous articleઓલ્ટમેન્સની ભારતીય હોકી ટીમના કોચ પદેથી હકાલપટ્ટી
Next articleલિન ગાઓયુઆન અને ઝૂ યુલિંગ એશિયા કપ ટીટી ચેમ્પિયન
RELATED ARTICLESMORE FROM AUTHOR
સિનિયર બિલિયર્ડસમાં મહેરજાદનો વિજય
ઝ્વેરેવ નબળા પ્રદર્શન બદલ દંડ મેળવનાર પ્રથમ ટેનિસ ખેલાડી
Gujarat Sports - January 23, 2018
હાલેપ સેમિફાઈનલમાં, ફેડરરની વિજયકૂચ જારી
Gujarat Sports - March 15, 2018
વિમેન્સ ટી20 ઃ સૌરાષ્ટ્ર-હરિયાણા મેચ રોમાંચક ટાઈ
Gujarat Sports - January 12, 2018
We provide you with the latest news and videos straight from the sports industry.
© 2017 Gujarat In Sports (Vihira Communications)
Edit with Live CSS
Write CSS OR LESS and hit save. CTRL + SPACE for auto-complete.